मणिपुर में कांग्रेस 60 सदस्‍यीय विधानसभा में 28 सीट पाई थी लेकिन सरकार बीजेपी की बनी. बीजेपी ने वहां भी गोवा वाला फार्मूला अपनाया. उसने नगा पीपुल्‍स फ्रंट और नेशनल पीपुल्‍स पार्टी का समर्थन लेकर बहुमत का आंकड़ा पूरा कर लिया था. वहां गवर्नर नजमा हेप्‍तुल्‍ला ने बीजेपी को सरकार बनाने के लिए बुलाया था. इसके पीछे उनका तर्क यह था कि यह राज्‍यपाल के विवेक पर निर्भर करता है कि वह किस दल या गठबंधन को मौका दें न कि सबसे बड़े दल को सरकार बनाने के लिए बुलाएं.